32002R0419
L 064/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 419/2002 НА КОМИСИЯТА
от 6 март 2002 година
за изменение на Регламент (ЕО) № 2390/1999 за определяне на подробни правила за прилагането на Регламент (ЕО) № 1663/95 по отношение на формата и съдържанието на счетоводната информация, която държавите-членки трябва да държат на разположение на Комисията с оглед приключване на сметките на секция „Гарантиране“ на ФЕОГА
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (1), и по-специално член 4, параграф 8 от него,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (2), последно изменен с Регламент (ЕО) № 1666/2000 (3), и по-специално член 21 от него, и предвид съответните разпоредби на другите регламенти относно общата организация на пазарите на земеделски продукти,
като има предвид, че:
(1)
Член 4, параграф 2 от Регламент (ЕО) № 1663/95 на Комисията от 7 юли 1995 г. за определяне на подробни правила за прилагане на Регламент (ЕИО) № 729/70 на Съвета относно процедурата по приключване на сметките на ФЕОГА, секция „Гарантиране“ (4), последно изменен с Регламент (ЕО) № 2025/2001 (5), изисква счетоводната информация, упомената в член 4, параграф 1, буква в) от него, да бъде изпращана на Комисията до 10 февруари от годината след края на съответната финансова година. Регламент (ЕО) № 2390/1999 на Комисията (6), последно изменен с Регламент (ЕО) № 1863/2001 (7), определя формата и съдържанието на счетоводната информация, която държавите-членки трябва да държат на разположение на Комисията с цел приключване на сметките на секция „Гарантиране“ на ФЕОГА. Необходимо е да се измени Регламент (ЕО) № 2390/1999, за да се приведе в съответствие с Регламент (ЕО) № 1663/95.
(2)
За да може Комисията да изпълни своята роля в рамките на Общата селскостопанска политика, тя трябва да бъде в състояние на контролира развитията на пазарите на земеделски продукти и да прави финансови прогнози, свързани с тези пазари. Общите организации на пазарите на земеделски продукти включват едно общо задължение на държавите-членки и Комисията да обменят информация, необходима за правилното функциониране на тези организации. За целите на контролирането и прогнозирането следва да е възможно да се използва счетоводната информация, предоставяна от държавите-членки на Комисията съгласно член 4, параграф 2 от Регламент (ЕО) № 1663/95. Следователно, без да се засягат задълженията за обмяна на информация по общите организации на пазари, Регламент (ЕО) № 2390/1999 следва да се измени, за да позволи такова използване на счетоводната информация.
(3)
Защитата на лицата по отношение на обработването на личните данни се регулира от Регламент (ЕО) № 45/2001 на Европейския парламент и на Съвета от 18 декември 2000 г. относно защита на физическите лица по отношение на обработката на личните данни от институции и органи на Общността и за свободното движение на такива данни (8). Настоящият регламент е напълно приложим в контекста на Регламент 2390/1999. Следователно, когато се използва счетоводната информация съгласно член 4, параграф 1, буква в) от Регламент (ЕО) № 1663/95 с цел контролиране и прогнозиране в земеделската област, Комисията трябва да определи подходящи гаранции, както се изисква от правилата на Регламент (ЕО) № 45/2001, и по-специално като се съберат заедно данните и се направят анонимни.
(4)
Мерките, предвидени в настоящия регламент, са в съответствие със становището на Комитета на Фонда, както и на всички заинтересовани управителни комитети,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2390/1999 се изменя, както следва:
1.
Заглавието се заменя със следното:
2.
В член 1, „Член 2, параграф 1 от Регламент (ЕО) № 1663/95“ се заменя с „Член 4, параграф 1, буква в) от Регламент (ЕО) № 1663/95“.
3.
Член 2 се заменя със следното:
„Член 2
1. Счетоводната информация съгласно член 4, параграф 1, буква в) от Регламент (ЕО) № 1663/95 се използва от Комисията единствено с цел:
а)
изпълнение на функциите ѝ в контекста на приключването на сметките на секция „Гарантиране“ на ФЕОГА съгласно Регламент (ЕО) № 1258/1999;
б)
контролиране на развитията и прогнозиране в земеделския сектор.
2. Ако счетоводната информация съгласно параграф 1 включва лични данни, защитени с Регламент (ЕО) № 45/2001 на Европейския парламент и на Съвета (9), Комисията определя подходящи гаранции, които се изискват съгласно този регламент. По-специално, ако счетоводната информация се използва от Комисията за целите, упоменати в параграф 1, буква б), Комисията следва да направи тези данни анонимни и да ги обработи само в общ вид.
3. Комисията осигурява поверителността и сигурността на счетоводната информация съгласно параграф 1.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 март 2002 година.